
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Arabe Egipt privind transportul maritim, semnat la Cairo la 15 octombrie 2002.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Acordului între Guvernul României şi Guvernul Republicii Arabe Egipt privind transportul maritim, semnat la Cairo la 15 octombrie 2002



1. În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, cu nr.264 din 7 aprilie 2003, pentru avizare şi dezbatere în fond cu proiectul de Lege pentru ratificarea Acordului între Guvernul României şi Guvernul Republicii Arabe Egipt privind transportul maritim, semnat la Cairo la 15 octombrie 2002.



Prin acest Acord se va asigura dezvoltarea relaţiilor între cele două state în domeniul transportului maritim, evitarea acţiunilor care ar putea dăuna activităţii de transport naval, promovarea relaţiilor economice şi comerciale dintre România şi Egipt, precum şi acordarea reciprocă de facilităţi pentru nave şi echipajele acestora la utilizarea porturilor din cele două ţări.



Proiectul de lege a fost avizat favorabil de Consiliul Legislativ, cu nr.473 din 28 martie 2003.



Comisia pentru politică externă, cu nr.264 din 9 aprilie 2003, a avizat favorabil proiectul de lege în forma propusă de Guvern.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Dezbaterile asupra proiectului de lege au avut loc în şedinţa comisiei din data de 15 aprilie 2003.



La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



4. La lucrările comisiei au participat 16 deputaţi din totalul de 25 de deputaţi membri ai comisiei.



Raportul comisiei asupra proiectului de lege a fost adoptat cu unanimitate de voturi.



5. În urma dezbaterilor, membrii comisiei au propus admiterea proiectului de lege în forma propusă de Guvern.

                PREŞEDINTE,                                         SECRETAR,          

                  István Antal                                           Cristian Buzea

Expert,

Daniel Bădina

